তাকে নিয়ে যা হয়েছে সেই সম্পর্কে বলেন, ইদানীং আবার একটি সংঘবদ্ধ চক্র আমার সুনাম এবং আমার প্রতিষ্ঠিত সাকোর ব্যবসাকে ক্ষতিগ্রস্ত করতে নতুন করে প্রপাগান্ডা চালাচ্ছে। অসত্য তথ্য সরবরাহ করে বিভিন্ন পত্রিকায় রিপোর্ট করাচ্ছে। অভিযোগÑ ‘সাকো’ প্রভাব বিস্তার করে ব্যবসা করে আন্তর্জাতিক ব্যবসা সম্পর্কে যাদের ধারণা নেই তারা এসব কথা বলতে পারে। ১৯৭৫ সালে প্রতিষ্ঠিত কোম্পানি ‘সাকো’ ইন্টারন্যাশনাল লিঃ একটি রেজিস্ট্রিকৃত কোম্পানি। ‘সাকো’ হঠাৎ করে ব্যবসা শুরু করেনি। ‘সাকো’ স্বচ্ছতা, সততা বজায় রেখে প্রতিযোগিতার মাধ্যমে বিশেষজ্ঞ কমিটির মূল্যায়নে কারিগরিভাবে রেসপনসিভ এবং দরপত্র মূল্যায়নে সর্বনিু হয়ে কাজ পাচ্ছে। কোনো বিদেশি কোম্পানির স্থানীয় প্রতিনিধি বা পরামর্শক হিসেবে কাজ করা বাংলাদেশের ও বিদেশি আইন অনুযায়ী স্বীকৃত। বাংলাদেশে শুধু ‘সাকো’ নয়, অনেক প্রতিষ্ঠানই বিদেশি কোম্পানির প্রতিনিধি বা পরামর্শক হিসেবে একইভাবে কাজ করে। মাননীয় প্রধানমন্ত্রী শেখ হাসিনা সরকারের আমলে (২০০৮-২০১৩) আইপিপি, রেন্টাল ও পিপিপি মিলে প্রায় ৫০-৫৫টি বিদ্যুৎ কেন্দ্র অনুমোদন পেয়েছে যার অনেকগুলো উৎপাদনে গিয়েছে, অনেকগুলো নির্মাণাধীন এবং কতিপয় মূল্যায়ন পর্যায়ে আছে। এ ৫০-৫৫টি বিদ্যুৎ প্রকল্পের মধ্যে ‘সাকো’ ৪টি বিদ্যুৎ কেন্দ্রের স্থানীয় প্রতিনিধি বা পরামর্শকের ভূমিকা পালন করেছে। সংখ্যার বিচারে এটা খুব বেশি নয়। বাকি প্ল্রান্টগুলোর কাজ পেয়েছে দেশের বিভিন্ন প্রতিষ্ঠান। বাংলাদেশে এর আগে এত সংখ্যক বিদ্যুৎ কেন্দ্র নির্মাণের অনুমোদন পায় নি। মাননীয় প্রধানমন্ত্রী জননেত্রী শেখ হাসিনার সরকার দেশে পাওয়ার প্ল্যান্ট নির্মাণ ও বিদ্যুৎ উৎপাদনে রেকর্ড সৃষ্টি করেছে। আমার প্রতিষ্ঠিত প্রতিষ্ঠান ‘সাকো’ কোনো রেন্টাল পাওয়ার প্ল্যান্ট করে নি, আমরা নিজেরা কোনো আইপিপি পাওয়ার প্ল্যান্টের মালিক হইনি। ‘সাকো’ বিদেশি প্রিন্সিপালকে নিয়ে আন্তর্জাতিক দরপত্রে অংশগ্রহণ করে। ‘সাকো’ সরাসরি নেগোসিয়েশনের মাধ্যমে কোনো ব্যবসা করে নি। আন্তর্জাতিক দরপত্রে অংশগ্রহণ করে সর্বনিু রেসপনসিভ দরদাতা হয়ে কিছু কাজ পেয়েছে। এ ক্ষেত্রে কোনো প্রভাব বিস্তারের অভিযোগ উদ্দেশ্যমূলক এবং অতীতের ন্যায় এটিও আমার বিরুদ্ধে একটি ষড়যন্ত্র। ভবিষ্যতে বাংলাদেশে আরও বিদ্যুৎ কেন্দ্র নির্মিত হবে এবং সাকো ইন্টারন্যাশনাল লিঃ কারিগরিভাবে যোগ্য এবং দরপত্র মূল্যায়নে সর্বনি¤œ হয়ে কাজ পাওয়ার জন্য সততার সাথে চেষ্টা করবে। খড়বিংঃ জবংঢ়ড়হংরাব বা সর্বনি¤œ দরদাতা নির্বাচিত হয়ে কাজ করা মানে দেশের জন্য কাজ করা। দেশের উন্নয়নে অবদান রাখা। দেশের বিদ্যুৎ সেক্টরে ভূমিকা রাখা। ‘সাকো’ ১৯৭৫ খ্রি: থেকে যোগ্যতা ও দক্ষতার সাথে এ ভূমিকা পালন করে আসছে। কোনো দরপত্রে সর্বনিু দরদাতা নির্বাচিত হতে হলে পৃথিবীর পাওয়ার প্ল্যান্ট প্রস্তুতকারকদের সম্পর্কে জানতে হয়, তাদের সঙ্গে যোগাযোগ ও সুসর্ম্পক রাখতে হয় এবং বিশ্ব বাজারদর সম্পর্কেও জ্ঞান রাখতে হয়। তদবির বা প্রভাব বিস্তার করে এসব জ্ঞানের শূন্যতা পূরণ করা যায় না। প্রতিযোগিতামূলক কাজ পাওয়া যায় না। এজন্য সাকোর দক্ষও কারিগরি জ্ঞানসম্পন্ন জনবল রয়েছে। ১/১১- এর পূর্বে আমার সম্পর্কে অভিযোগ পত্রিকার খবরের ভিত্তিতে বিভিন্ন সময়ে একাধিকবার তদন্ত হয়েছে। তদন্তে কিছু না পেয়ে বিষয়টি নথিভুক্ত করা হয়েছিল। ২০০১ খ্রিস্টাব্দে বিএনপি ক্ষমতায় এসে ১৯৯৬ থেকে ২০০০ খ্রি: পর্যন্ত সংবাদপত্রে প্রকাশিত অসত্য খবরের উপর ভিত্তি করে একটি শ্বেতপত্র তৈরি করে এবং তদন্ত করে শ্বেতপত্রে অন্তর্ভুক্ত কথিত অভিযোগের কোনো সত্যতা পায় নি। ১৯৯৬ খ্রিস্টাব্দে নির্বাচনের সময় আমার সাক্ষর জাল করে, সুপার ইম্পোজ করে একটি স্বার্থান্বেষী গোষ্ঠী একটি অপপ্রচার শুরু করে। আমার সাক্ষর জাল করা একটি চিঠি সে সময় বাংলাবাজার পত্রিকায় প্রকাশ করা হয়। চিঠিটি’র বিষয়বস্তু ছিল আমি নাকি চায়নার একটি কোম্পানি সিএমসিকে লিখেছি যে, আমার সাথে যোগাযোগ করলে বাংলাদেশের যেকোনো কাজ পাওয়া যাবে। আমার সাথে মাননীয় প্রধানমন্ত্রীর সরাসরি যোগাযোগ রয়েছে। এ ধরনের প্রপাগান্ডার উদ্দেশ্য আমাকে মাননীয় প্রধানমন্ত্রীর কাছে নেতিবাচকভাবে উপস্থাপন এবং জনগণের কাছে মেসেজ দেওয়া যে, আমি অন্যায়ভাবে কাজ করতে পারদর্শী। চিঠিটি বিএনপির শ্বেতপত্রে অন্তর্ভুক্ত করা হয়। বিএনপির শাসনামলে তদন্তে আমার সম্পৃক্ততা নেই বলে প্রমাণিত হয়। অর্থাৎ চিঠির সাক্ষর আমার ছিল না। সিএমসিকে লেখা চিঠিটি যে জালÑএ কথা আমি মিডিয়াকে জানিয়েছি এবং সিএমসিও বলেছে- এ ধরনের কোনো চিঠি তারা পায় নি। বিষয়টি আমার ফেসবুক স্ট্যাটাসে দেওয়া আছে। তারপরও আবার ১/১১-এর সময় আমার সাক্ষর সুপার ইম্পোজ করে আওয়ামী লীগ থেকে আমার পদত্যাগপত্র প্রচার করা হয়। এবার ক্ষমতায় এসে পদ্মা সেতুর মূল কাজের ঠিকাদার নিয়োগ নিয়েও ‘সাকো’র এক কর্মকর্তার সাক্ষর সুপার ইম্পোজ করে প্রপাগান্ডা চালানো হয়। আমাকে বিভিন্ন অবৈধ কাজের সাথে সম্পৃক্ত করার অপচেষ্টা করা হয়। শেষোক্ত বিষয়ে চিঠিটি নিয়ে তদন্ত করেও বিশ্বব্যাংক কিছু পায়নি। এ ধরনের নেতিবাচক চিঠি প্রকাশের আগে পত্রিকা আমার বা ‘সাকো’র কোনো বক্তব্য নেয় নি। মনে হয়, চিঠিটি প্রকাশ করে আমাকে হেয় করাই ছিল একমাত্র উদ্দেশ্য। অথচ সেই মিথ্যা স্বাক্ষরের অভিযোগ আজও আমাকে বইতে হচ্ছে। বিএনপি সরকারের আমলে তদন্তে এসব জাল চিঠি প্রমাণিত হলেও সরকার পত্রিকার বিরুদ্ধে, পত্রিকার সাংবাদিকদের বিরুদ্ধে কোনো ব্যবস্থা নেয় নি। এছাড়া, ১/১১ এর তত্ত্বাবধায়ক সরকার দ্বিতীয় কিস্তিতে যাদের নামে তদন্ত করেছিল, সেখানে আমার নামও অন্যায়ভাবে অন্তর্ভুক্ত করা হয়েছিল। জীবনে অন্যায়, অনিয়ম ও অসৎ পথে হাঁটিনি বলে সেখানেও আমি নির্দোষ প্রমাণিত হই। ২০০৯ খ্রিস্টাব্দে আওয়ামী লীগ সরকারের আমলে এসে আমাকে মামলা থেকে অব্যাহতি পেতে হয় নি, যা অনেকের ক্ষেত্রে হয়েছে। এসব বিষয়গুলো একটু গভীরভাবে পর্যালোচনা করলে দেখা যাবে যে, এসব অসত্য ঘটনাকে কেন্দ্র করে কতিপয় পত্রিকা জনমনে আমার সততাকে প্রশ্নবিদ্ধ করতে সহায়তা করেছে। আর কতিপয় পত্রিকার/মিডিয়ার ঠুনকো, অসত্য রিপোর্টগুলো আজ আমার বিরুদ্ধে প্রয়োগ করে আমার সততাকে কটাক্ষ করা হচ্ছে এবং পদ্মা সেতু নির্মাণকে বিলম্বিত করা হয়েছে।